ઘટનાની વિગત અનુસાર બી.ટી. સવાણી હોસ્પિટલમાં સારવાર લઈ રહેલા 180 દર્દીઓને ચેપી લોહી ચઢાવવામાં આવ્યું હતું. જેને લઈને તેઓ કમળાના ભોગ બન્યા છે. જે દર્દીઓ કમળાનો ભોગ બન્યા છે તે તમામ દર્દીઓ ડાયાલિસિસના દર્દીઓ છે. તો સમગ્ર મામલાની જાણ તંત્રને કરવામાં આવતા તંત્રમાં દોડધામ મચી ગઈ છે. મહત્વનું છે કે દર્દીઓને ચઢાવવામાં આવતું લોહી રેડ ક્રોસ બ્લડ બેંકમાંથી આવે છે. જેથી હોસ્પિટલના સત્તાધીશોએ સમગ્ર દોષનો ટોપલો લેબોરેટરી પર ઢોળી દીધો છે.